|  |  |
| --- | --- |
|  |  |
| Hr Priit Põldmäe  Rae Vallavalitsus  Aruküla tee 9  75301 Jüri/Harjumaa  [info@rae.ee](mailto:info@rae.ee) | Teie 31.08.2016 nr 6-1/6901  Meie 13.09.16 nr 15-2/16-00032/601 |

**Jüri aleviku Uus-Ringi tee kinnistute detailplaneeringu kooskõlastamine**

Olete esitanud Maanteeametile kooskõlastamiseks Rae vallas Jüri alevikus asuvate Uus-Ringi tee kinnistute detailplaneeringu. Planeeritav ala ulatub osaliselt riigiteede nr 11 Tallinna ringtee km 9,55-10,26 ja 11303 Jüri-Aruküla km 0,07-0,08 kaitsevööndisse.

Detailplaneeringu koostamise eesmärk vastavalt seletuskirjale on muuta Rae vallavolikogu 21.08.2007 otsusega nr 305 kehtestatud Jüri aleviku Terikualuse kinnistu detailplaneeringus, Rae Vallavolikogu 20.12.2011 otsusega nr 286 kehtestatud Jüri aleviku Uus-Ringi tee 2 kinnistu ja lähiala detailplaneeringus ning Rae Vallavalitsuse 13.10.2015 korraldusega nr 1536 kehtestatud Jüri aleviku Tallinna ringtee Jüri ristmiku detailplaneeringus moodustatud kruntide piire, sihtotstarvet ning täpsustada ehitusõigust.

Maanteeamet esitas planeeringu koostamiseks seisukohad 08.07.2016 kirjaga 15-2/16-00032/457, millest on lahenduse koostamisel lähtutud.

Võttes aluseks Planeerimisseaduse, Ehitusseadustiku ning Maanteeameti põhimääruse, **kooskõlastame** K-Projekt AStöö nr  16003 „Jüri aleviku Uus-Ringi tee kinnistute detailplaneering“.

Juhime tähelepanu vajadusele planeeringu elluviimisel arvestada alljärgnevaga:

1. Kõik riigitee kaitsevööndis kavandatud ehitusloa kohustusega tööde projektid tuleb esitada Maanteeametile nõusoleku saamiseks.
2. Kui kohalik omavalitsus annab planeeringualal projekteerimistingimusi EhS § 27 alusel, palume Maanteeamet kaasata menetlusse kui kavandatakse muudatusi riigitee kaitsevööndis.

Käesolev kooskõlastus kehtib 2 aastat käesoleva kirja välja andmise kuupäevast. Tähtaja möödumisel tuleb planeering Maanteeametile esitada lähteseisukohtade uuendamiseks.

Lugupidamisega

(allkirjastatud digitaalselt)

Marten Leiten

planeeringute menetlemise talituse juhataja

Lisa: Kooskõlastatud planeeringulahendus

Koopia: K-Projekt AS ([projekt@kprojekt.ee](mailto:projekt@kprojekt.ee) )

Elle Tamm 611 9384; [Elle.Tamm@mnt.ee](mailto:Elle.Tamm@mnt.ee)